Τα τελευταία επτά χρόνια επιλέγουμε τα Χανιά για τις διακοπές μας και τα 6 από αυτά κλείνουμε σπιτι μέσω airbnb. Ως τώρα δεν είχαμε κανένα απολύτως πρόβλημα. Το συγκεκριμένο σπίτι το κλείσαμε για πρώτη φορά, κυρίως με βάση τη λειτουργικότητα της τοποθεσίας, χωρίς να γνωρίζουμε ότι δίπλα υπάρχει φανοποιείο, το οποίο, όπως είναι λογικό, είχε συνεχώς πολύ θόρυβο. Τη συννενόηση την κάναμε μέσω της εφαρμογής με τον κο Νικόλαο, όμως ως ιδιοκτήτρια μας υποδέχθηκε η κα Βάσω. Αφού μας έδειξε το σπίτι και μας προμήθευσε κάποια απαραίτητα είδη σπιτιού (τα οποία συνήθως υπήρχαν σε κάθε σπίτι που νοικιάζαμε), μας ευχήθηκε καλή διαμονή και έφυγε χωρίς να μας δώσει βασικές πληροφορίες, όπως ο κωδικός του Wi-Fi που ήταν στις παροχές του σπιτιού ή το όνομα του δικτύου. Αρχικά, δεν υπήρχαν δεύτερες πετσέτες ή σεντόνια στα ντουλάπια, τα οποία θεωρούμε απαραίτητα στη διάρκεια των 8 ημερών διαμονής αφού δεν είναι ξενοδοχείο με υπηρεσία δωματίου. Αφού τα ζητήσαμε, μας δόθηκαν δεύτερες πετσέτες. Όλα όσα αναφέρθηκαν μέχρι στιγμής όμως είναι μικρές παραλείψεις, πλην όμως σημαντικές, σε σύγκριση με το γεγονός που βιώσαμε χωρίς να ευθυνόμαστε γι’αυτό ένα πρωί, συγκεκριμένα το πρωί της Δευτέρας 8/8/2022 που μας τάραξε και κατανάλωσε ένα δίωρο από τις πολύτιμες διακοπές μας, ενώ μας επιφόρτισε συναισθηματικά, διαταράσσοντας την ηρεμία μας χωρίς λόγο!!!Το βράδυ της Κυριακής γυρίσαμε αργά και η θέση parking που μας αναλογούσε έξω από το κτήριο όπου μέναμε ήταν κατειλημμένη (και δεν ήταν η πρώτη φορά) και δεν υπήρχε αλλού χώρος να παρκάρουμε τη μηχανή!!!Την αφήσαμε λίγο πιο δίπλα, αναγκαστικά, με την πρόθεση να τη μετακινήσουμε το επόμενο πρωί. Δίπλα στο σπίτι υπάρχει ένα φαρμακείο. Η μηχανή δεν εμπόδιζε την είσοδο σε αυτό. Την επόμενη μέρα, μας χτυπούν το κουδούνι οι ένοικοι του διπλανού διαμερίσματος και μας πληροφορούν ότι τους πήρε η κα Βάσω (προφανώς νοίκιαζαν κι αυτοί δικό της διαμέρισμα) για να μας πουν να μετακινήσουμε τη μηχανή γιατί η φαρμακοποιός απειλεί να καλέσει την αστυνομία (χωρίς να έχουμε κάνει οποιαδήποτε παράβαση) . Μετακινήσαμε αμέσως τη μηχανή, (απορώντας γιατί η ιδιοκτήτρια δεν πήρε απευθείας εμάς) και προσπαθήσαμε να εξηγήσουμε ότι την αφήσαμε εκεί προσωρινά γιατί δεν είχαμε άλλη επιλογή, ενώ το σπίτι που νοικιάσαμε είχε στις παροχές θέση για να παρκάρουμε. Ζητήσαμε συγγνώμη, αλλά οι ιδιοκτήτες (κυρίως ο άντρας) ήταν αδικαιολόγητα εκνευρισμένοι και μάλιστα βγήκε από το φαρμακείο μαινόμενος εκτοξεύοντας απειλές, παρά τις εξηγήσεις μας ότι δεν ευθυνόμαστε εμείς για την αναστάτωση που προκλήθηκε (και σ’αυτούς ίσως, αλλά κυρίως σε εμάς) από την παραμονή της μηχανής μας κοντά (κι όχι μπροστά) στην είσοδο του φαρμακείου τους για λίγες ώρες.
Εξιστορούμε όλο αυτό το περιστατικό που κατά τη γνώμη μας με πρότερη της άφιξής μας καλή συννενόηση μαζί τους της ιδιοκτήτριας θα μπορούσε κάλλιστα να έχει αποφευχθεί, ή έστω να λυθεί ήρεμα με δική της παρέμβαση τη στιγμή που προέκυψε το θέμα, χωρίς να αναμειχθούμε εμείς που δεν γνωρίζουμε κανέναν τους, ούτε τις μεταξύ τους σχέσεις για να καταλήξουμε σε αυτό που μας ενόχλησε περισσότερο απ’όλα, της αντιμετώπισης του γεγονότος αυτού από την ίδια την κα Βάσω, όταν την πήραμε τηλέφωνο για να της πούμε τι βιώσαμε!!!!Αντί, όπως θα έπρεπε, να μας ζητήσει συγγνώμη που κάποιος άλλος πάρκαρε στο σημείο που μας είχαν υποδείξει ή για την όποια κακή συννενόηση με τους γείτονες που έγινε η αφορμή να γίνουμε αποδέκτες απειλών και απρεπών εκφράσεων, χωρίς να φέρουμε ευθύνη, εκείνη προσπάθησε στη μακράς διαρκείας συνομιλία μας να υποβαθμίσει τη σοβαρότητα του γεγονότος αποδίδοντάς μας ευθύνες, εμμέσως, πλην σαφώς!!!!Αυτό το θεωρούμε απαράδεκτο τη στιγμή που επιλέξαμε το συγκεκριμένο σπίτι για τη διαμονή μας με σκοπό να περάσουμε 8 ημέρες ήρεμα, ξέγνοιαστα και μακρυά από εντάσεις, όπως καθένας θα επιθυμούσε να βιώνει τις ημέρες των διακοπών του!!!!Για όλα αυτά, αξιολογούμε με τρία αστέρια τη διαμονή μας εκεί, γιατί αν η ιδιοκτήτρια φρόντιζε να αποφύγουμε τη διένεξη για την οποία δεν ευθυνόμαστε εμείς, αλλά την υποστήκαμε, ήμασταν πρόθυμοι να αγνοήσουμε ακόμα και την έλλειψη επικοινωνίας στην αρχή ή τους συνεχείς θορύβους λόγω του φανοποιείο. Δυστυχώς όμως δεν το έπραξε. Αντί αυτού, συμπεριφέρθηκε σα να μη συνέβη τίποτα.